Sigrún Magnúsdóttir , umhverfis - og auðlindaráðherra , opnaði í dag sýningu um náttúruvættið Surtarbrandsgil í gamla prestsbústaðnum á Brjánslæk . Surtarbrandsgil var friðlýst sem náttúruvætti árið 1975 en gilið er einn merkasti fundarstaður plöntusteingervinga á Íslandi . Þar hafa verið greindar um 65 tegundir plantna , aðallega lauftré . Surtarbrandsgil er þekkt víða utan landssteinanna og finna má steingervinga úr gilinu á náttúrugripasöfnum víða í Evrópu . Eins og nafnið gefur til kynna er talsvert af surtarbrandi í gilinu . Tilgangurinn með sýningunni er að fræða almenning um jarðfræði Surtarbrandsgils og það loftslag og gróðurfar sem var fyrir um 11 - 12 milljónum árum en steingervingar úr gilinu geyma mikilvægar vísbendingar um það . Bæði steingervingar og surtarbrandur eru til sýnis á sýningunni auk þess sem mikilvægi þess að vernda fundarstaði steingervinga er undirstrikað . Sigrún Magnúsdóttir , umhverfis - og auðlindaráðherra ásamt ábúendum á Brjánslæk , þeim Jóhanni Pétri Ágústssyni og Halldóru Ingibjörgu Ragnarsdóttur . Sagði ráðherra vonast til að sýningin yrði til þess að styrkja byggð á svæðinu og myndi stuðla að heimsóknum gesta til að skoða þá sögu sem surtarbrandurinn varðveitir . „ Friðgeir Grímsson veitti leyfi fyrir notkun heimilda og mynda úr bók sinni „ Late Cainozoic Floras of Iceland “ . Sýningin verður í gamla prestbústaðnum á Brjánslæk sem var byggt árið 1912 og ábúendur á staðnum hafa gert upp en þeir ætla að opna kaffihús í húsinu næsta sumar . Úr SurtarbrandsgiliLjósmynd : Umhverfisstofnun .